AFRIKAANSE OPSOMMING: Die vorming van grafiet stof binne die korrelbed-modulêre reaktor (PBMR) beïnvloed die werking daarvan negatief. Grafiet word gebruik as 'n moderator in die reaktor kern en die vorming en vervoer van grafietstof weg van die reaktor kern lei tot 'n afname in die hoeveelheid moderator en dit het 'n negatiewe impak op die werking van die reaktor. Hoë vlakke van radioaktiewe grafietstof kontamineer ook reaktorkomponente wat 'n gesondheidsrisiko vir onderhoudspersoneel inhou. In hierdie studie was 'n drukvat ontwerp en gebruik om die slytasie van 'n grafietkorrel in helium by verhoogde temperature te meet. 'n Multi-lineêre regressie analise is dan gebruik om 'n wiskundige funksie daar te stel wat die verband tussen grafietslytasie en die eksperimentele parameters vas stel. Hierdie parameters was met behulp van 'n literatuurstudie geïdentifiseer. Diskrete Element Modellering (DEM) was gebruik om die gravitasionele vloei van grafietkorrels in die reaktor te modelleer. Die eksperimenteel bepaalde wiskundige funksie word in die DEM simulasie ge-inkorporeer om 'n skatting te maak van die jaarlikse massa grafietstof wat gevorm sal word in die PBMR korrelbed as 'n gevolg van korrel-korrel interaksie en korrel-wand interaksie gedurende hersirkulasie.